Sanzoku no Musume Roonya

er en japansk animeserie fra 2014 baseret på den svenske forfatter Astrid Lindgrens roman Ronja Røverdatter fra 1981. Serien er på 26 afsnit, der blev sendt i japansk tv fra 11. oktober 2014 til 28. marts 2015. Serien følger romanen meget nøje, og visse passager er næsten ordrette gengivelser.

Handling 
Ronja, der er røverhøvdingen Mattis eneste barn, vokser op blandt en røverbande i et slot i skovene et sted i Skandinavien i den tidlige middelalder. Da hun bliver gammel nok, udforsker hun skoven og oplever dets undere og farer så som de mystiske væsener, der lever der. Hun lærer at leve i skoven gennem sin egen styrke og ved lejlighedsvis at blive reddet af hendes forældre. Ronjas liv begynder imidlertid at ændre sig, da hun møder en dreng på sin egen alder ved navn Birk, der viser sig at være søn af en rivaliserende røverhøvding.

Figurer 
  - Røverhøvdingen Mattis eneste datter, der er fuld af liv og vovemod, og som har sort hår og øjne.
  - Ronjas far og leder af røverbandens tolv medlemmer, der holder til i en borg og skoven omkring den. Han er passioneret, impulsiv, stærk og elsker Ronja af hele sit hjerte.
  - Ronjas mor og Mattis hustru der også er en vidunderlig kok for røverne. Hun er sensibel, kærlig og elsker at synge.
  - Den robuste leder af en konkurrerende røverbande, der også har tolv medlemmer, og som holder til i en anden del af skoven.
  - Borkas søn som Ronja møder ved Helvedeskløften. Han har rødt hår og er pålidelig og modig. Han blev født samme dag som Ronja.
  - Borkas kone og Birks mor, som er meget beskyttende overfor ham.
  - Det ældste medlem af Mattis bande, der er pålidelig og som en bedstefar.
  - Et medlem af Mattis bande der har langt sort hår og en moustache, og som går med en rød bandana.
  - Et medlem af Mattis bande der har langt lådent hår, der dækker hans ene øje.
  - Et medlem af Mattis bande der har bølgende blondt hår.
 } - Et medlem af Mattis bande der har rodet rødt hår og fipskæg, og som går med lille hårbånd.
  - Et medlem af Mattis bande der er stor med blondt hår og en slangetatovering på sin venstre arm, og som går med bart bryst og snebriller.
  - Et medlem af Mattis bande der går med bart bryst, og som har langt brunt hår, fipskæg og ingen øjenbryn.
  - Et medlem af Mattis bande der har rodet gulbrunt hår.
  - Et medlem af Mattis bande der har langt beskidt blondt hår, og som går med en hjelm, der dækker hans øjne.
  - Et medlem af Mattis bande der har langt brunt hår, og som går med en hjem med horn.
  - Et medlem af Mattis bande der har langt pileformet jordbærblondt hår, og som går med snebriller.
  - Et medlem af Mattis bande der har gulbrunt hår samlet i en hestehale og fipskæg.
  - Et væsen med en kvindes hoved og en forhistorisk fugls krop.
  - Små grå natlige væsener der er fjendtlige mod mennesker, og som kan sanse fare.
 De ujordiske - Usete væsener der hylder skiftet mellem årstiderne med sang og skaber tåge i skoven, der kan lure intetanende folk til at blive fortabte for evigt i en drømmelignende tilstand.
 Rumpenisser - Små som regel venlige og fredelige væsener med brede bagdele og buske vildt hår, der bor i huler i jorden, og som har for vane at gentage ting.
 Mørketrolde - Mærkelige glødende væsener der bor i skoven, og som kun kommer ud måneklare nætter for at danse og synge forårets sang.

Anime 
Sanzoku no Musume Roonya er produceret af Polygon Pictures i samarbejde med Studio Ghibli. Serien er på 26 afsnit, der blev vist på Japans public service tv-station NHK fra 11. oktober 2014 til 28. marts 2015, idet man indledte med at sende de to første afsnit i umiddelbar forlængelse af hinanden. Serien er lavet fuldstændigt på computere, og man benyttede 3D-animering til blandt andet figurerne. Introsangen  blev sunget af Aoi Teshima.

Animeserien, der er baseret på Astrid Lindgrens roman Ronja Røverdatter, er instrueret af Gorou Miyazaki, og det er hans første animeserie. Hans far, den legendariske instruktør Hayao Miyazaki der står bag en række fantasy animefilm, spurgte i sin tid om muligheden for at animere Pippi Langstrømpe men fik afslag af Astrid Lindgren. I stedet lavede han og Isao Takahatas Panda, panda! (1972–73), der er lavet med tydelig påvirkning fra Pippi Langstrømpe

Ronja-serien udspiller sig ligesom Studio Ghiblis animefilm Prinsesse Mononoke (1997) i skoven blandt mennesker og overnaturlige væsener. Ifølge Gorou Miyazaki har serien flere vigtige temaer: "...både en historie om en pige der vokser op, en beretning om kærlighed og udvikling mellem forældre og barn, og en historie om venskabsbånd. Mit mål [med serien] er at skabe et værk som alle, børn som voksne, kan synes om."

3. juni 2015 blev det annonceret, at den britisk baserede distributør Serious Lunch havde erhvervet distributionsrettighederne til serien for hele verdenen, undtagen Japan og Skandinavien. Serious Lunch gik efterfølgende på jagt efter engelsksprogede tv-stationer og tog serien med til folk, der måske ville skyde penge i den, ved Annecy International Animated Film Festival, der fandt sted 15.-20. juni 2015. I oktober 2016 blev det annonceret, at Amazon.com ville vise serien som streaming på Amazon Prime, hvilket skete fra 27. januar 2017. GKIDS vil udgive serien i USA. Der er desuden solgt licenser i Kina (UYoung Media) og Taiwan (PTS).

I Astrid Lindgrens hjemland Sverige blev serien sendt på tv-kanalen Barnkanalen fra 30. januar 2016 med originaltitlen Ronja Rövardotter. Serien sendtes med svenske stemmer af blandt andet Laura Jonstoij Berg som Ronja og Leon Pålsson Sälling som Birk.

Stemmer 
 Haruka Shiraishi - Ronja
 Takaaki Seki - Mattis
 Yukari Nozawa - Lovis
 Atsuki Tani - Borka
 Reika Uyama - Birk
 Mika Doi - Undis
 Umeji Sasaki - Skalle-Per
 Shoichiro Akaboshi - Fjosok
 Yuusuke Tezuka - Pelje
 Takeo Ogawa - Tjorm
 Kenji Sugimura - Sturkas
 Takahiro Shimada - Knotas
 Rintarou Nishi - Tjegge
 Keiji Himeno - Lill-Klippen
 Saori Kato - Harpy
 Fukiko Endou - Fortæller

Afsnit

Modtagelse 
Kritikerne var overvejende positive overfor serien. Den blev rost i anmeldelser i blandt andet The Guardian, Collider The Daily Dot, Slate, iDigitalTimes, Starburst og Mir Fantastiki. Den svenske journalist Yukiko Duke, The Onion's AV Club og Polygon gav dog negative anmeldelser. Serien blev rost for sin visuelle skønhed og for at være tro mod den oprindelige roman men blev kritiseret for at være langsom.

Serien modtog en Asian Television Award for bedste 2D-animerede program i 2015 og en international Emmy Award i kategorien animation for børn i 2016.

Noter

Eksterne henvisninger 
 
 

Astrid Lindgren